Dovleacul, originar din America de Sud si adus in Europa inca de la sfarsitul secolului XVI, este un „superaliment” delicios si in acelasi timp furnizeaza si un numar mare de vitamine, minerale si antioxidanti. Consumul de dovleac previne cancerul – datorita continutului de antioxidanti puternici, ajuta la scaderea glicemiei, este benefic pentru sistemul imunitar, continutul sau bogat in fibre ducand si la scaderea nivelului colesterolului.

Deoarece mai este ceva timp pina la Halloween si pentru ca Zana cea Buna, nasa Cenusaresei, nu a venit si la noi cu bagheta magica ca sa ne transforme dovleacul pe care tocmai l-am cules din gradina bio, intr-o caleasca fermecata (spre dezamagirea noastra), ne-am gandit sa transformam acest frumos dovleac intr-o minutata tarta Tatin bio vegana cu dovleac.

Tarta Tatin, faimoasa in intreaga lume, gustoasa pe masura faimei, simplu de preparat, ce poti sa-ti doresti mai mult? Creata pentru prima data accidental, de catre o bucatareasa suprasolicitata, care se apucase sa faca o placinta cu mere traditionala si cand a constatat ca a uitat sa puna aluatul a incercat sa salveze placinta adaugand aluatul deasupra merelor deja caramelizate. Creata din greseala sau din geniul unui bucatar, probabil cea mai celebra tarta cu mere, este in acelasi timp delicioasa si rafinata. Pentru ca noi apreciem dovleacul ne-am gandit sa inlocuim merele din aceasta tarta faimoasa cu dovleacul. Si pentru ca unii dintre noi sunt vegani, astazi va prezentam varianta vegana a acestei tarte.

Pentru aluat avem nevoie de: 450 grame faina integrala bio, 150 grame smantana vegetala bio, 200 grame unt de arahide bio, 100 grame lapte de soia bio, 50 grame zahar brut bio. Din cantitatile mentionate rezulta un aluat pentru trei tarte cu diametrul de 24 cm.

Pentru umplutura: 1400 grame dovleac bio.

Pentru sos: 2 lingurite miere bio, 1/2 lingurita scortisoara bio.

Mai avem nevoie de unt de arahide pentru uns tava de copt si 50 grame zahar pentru caramelizat dovleacul.

Punem dovleacul in cuptor si il coacem la abur la temperatura scazuta (40 grade) timp de 30 minute.

In timp ce se coace dovleacul ne apucam sa pregatim aluatul.

Punem faina pe o planseta, facem o scobitura in care turnam smantana, laptele amestecat cu zahar si untul. Framantam bine pana obtinem un aluat care se desprinde usor de pe mana (daca ai un robot care mixeaza aluaturi este si mai simplu, punem toate ingredientele in robot si mixam!). Pana pregatim dovleacul pastram aluatul la frigider.

Ungem cu unt tava de copt, presaram zaharul si punem tava in cuptorul incins unde o tinem 5 minute pentru caramelizarea zaharului.

Taiem dovleacul copt la abur in bucatele mici, in forma de felie de mar sau triunghiuri si asezam feliile de dovleac in tava de copt in care am caramelizat zaharul, in asa fel incat sa nu ramana spatii libere pe fundul tavii.

Punem tava cu feliile de dovleac in cuptorul incalzit la 160 grade si coacem 10 minute.

Impartim aluatul pregatit in 3 bucati egale (dupa cum am precizat ingredientele mentionate pentru aluat sunt pt 3 tarte) si intindem o foaie de aluat cu sucitorul si o punem peste feliile de dovleac.

Intepam din loc in loc aluatul cu o furculita. Punem tava la cuptor si coacem 30 minute la 160 grade.

Se scoate tarta din cuptor şi se lasa sa se raceasca apoi desprindem marginile cu un cutit. Acoperim cu un platou mai mare decat tava de copt si intoarcem cu o miscare rapida avand grija sa nu curga caramelul pe noi. Tarta se va desprinde si se va aseza pe platou.

Ornam cu un sos sanatos din miere si scortisoara, amestecand 2 lingurite de miere cu 1/2 lingurita de scortisoara, imbinand calitatile exceptionale ale mierii cu proprietatile terapeutice ale scortisoarei.

Va dorim Pofta Buna!